- Hindi News
- National
- काॅकलियर इम्प्लांट योजना फरीदाबाद में भी शुरू, मूक बधिर भी अब बोल सुन सकेंगे
काॅकलियर इम्प्लांट योजना फरीदाबाद में भी शुरू, मूक-बधिर भी अब बोल सुन सकेंगे
मूक-बधिरलोगों के लिए भारत सरकार की नि:शुल्क काॅकलियर इम्प्लांट योजना फरीदाबाद में भी शुरू कर दी गई है। इसके अन्तर्गत 5 वर्ष से कम आयु के एवं 15000 रुपए से कम मासिक आय वाले परिवार के बच्चे को यदि काॅकलियर इम्प्लांट प्रत्यारोपित करने की आवश्यकता होती है तो उसके सारे खर्च का वहन (लगभग 9 लाख) भारत सरकार उठाएगी। साथ ही अगले दो वर्षों तक स्पीच थैरेपी भी निशुल्क उपलब्ध कराई जाएगी। यह जानकारी सामाजिक न्याय एवं अधिकारिता राज्यमंत्री कृष्णपाल गुर्जर ने बुधवार को दी। वह सेक्टर-8 स्थित सर्वोदय अस्पताल में इस योजना के बारे में पत्रकारों को जानकारी दे रहे थे। उन्होंने कहा सर्वोदय अस्पताल भारत सरकार से आर्थिक सहायता प्राप्त करने वाला हरियाणा का दूसरा, (काॅकलियर इम्प्लांट प्रत्यारोपित) मान्यता प्राप्त अस्पताल बन गया है। इन आपरेशन के लिए भारत सरकार ने आधुनिक तकनीक से सुसज्जित ईएनटी संस्थान एवं कुशल डाॅक्टरों की टीम के मापदंड को ध्यान में रखते हुए इस अस्पताल का चयन किया है।
खत्महुआ दिव्यांगों का बैकलॉग
उन्होंनेकहा कि दिव्यांगों का बैकलाॅग लगभग समाप्त कर दिया गया है। पहले यह 15 हजार था अब 14 हजार 500 दिव्यांगों को नियुक्तियां प्रदान की गई हैं और दिव्यांगों का आरक्षण 3 प्रतिशत से बढ़ाकर 4 प्रतिशत कर दिया गया है। इस मौके पर सर्वोदय अस्पताल के निदेशक डा. राकेश गुप्ता भी मौजूद थे।
फरीदाबाद. सेक्टर-8स्थित सर्वोदय अस्पताल में बहरे बच्चे के ऑपरेशन के बाद उससे मिलते केंद्रीय राज्यमंत्री कृष्णपाल गुर्जर।
बच्चों से पीएम ने की थी मन की बात
गुर्जरने बताया कि केन्द्र सरकार द्वारा अब तक 140 अस्पतालों में आर्थिक सहायता द्वारा मूक-बधिरों को यह सुविधा प्रदान की गई है। इस योजना के अन्तर्गत लाभ उठाने वाले मूक-बधिर बच्चे प्रधानमंत्री नरेन्द्र मोदी से भी मन की बात रेडियो कार्यक्रम में कर चुके हैं। उन्होंने बताया कि पूर्व की सरकार के समय केवल सात प्रकार की दिव्यांगता को सरकारी मान्यता प्राप्त थी। परन्तु वर्तमान समय में 21 प्रकार की दिव्यांगता को मान्यता प्रदान कर सरकारी योजनाओं का लाभ दिया जा रहा है।
देशभर में 6.30 करोड़ लोग बहरे
इसमौके पर वरिष्ठ कान, नाक एवं गला रोग विशेषज्ञ डा. रवि भाटिया ने बहरेपन की बीमारी की भयावहता के बारे में बताया कि विश्व स्वास्थ्य संगठन के 2005 में भारत में किए गए सर्वेक्षण में लगभग 6 करोड़ 30 लाख लागों को बहरेपन से ग्रसित पाया गया और राष्ट्रव्यापी विकलांगता सर्वेक्षण के अनुसार बहरापन विकलांगता का दूसरा सबसे बड़ा कारण है। उन्होंने काॅलियर इम्प्लांट प्रत्यारोपित करने के आपरेशन के बारे में बताया कि इस प्रक्रिया में मरीज के कान की नसों के अन्दर यह इम्प्लांट प्रत्यारोपित कर दिया जाता है और धीरे-धीरे स्पीच थैरेपी की मदद से बच्चे को सुनने एवं बोलने लायक बनाया जाता है। जिसे वह समाज पर बोझ बनकर समाज के विकास में अपना सहयोग दे सकें। उन्होंने कहा इस योजना के तहत अभी तक 5 बच्चों के सफल आपरेशन हो चुके हैं।
हरियाणा में मेदांता सर्वोदय अस्पताल में केन्द्र सरकार द्वारा आर्थिक सहायता होगी उपलब्ध
tgl_Latn sot_Latn hin_Deva hin_Deva hin_Deva hin_Deva hin_Deva awa_Deva hin_Deva hin_Deva awa_Deva hin_Deva hin_Deva